ตลาดหุ้นเอเชียผันผวนเช้านี้ ส่วนใหญ่ปิดทำการในวัน Good Friday
ตลาดหุ้นเอเชียเคลื่อนไหวอย่างผันผวนในช่วงเช้าวันนี้ ขณะที่ตลาดหุ้นส่วนใหญ่ปิดทำการเนื่องในวัน Good Friday
3 เม.ย. 2558

สำนักข่าวอินโฟเควสท์ รายงานตลาดหุ้นเอเชียเคลื่อนไหวอย่างผันผวนในช่วงเช้าวันนี้ ขณะที่ตลาดหุ้นส่วนใหญ่ปิดทำการเนื่องในวัน Good Friday
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,289.04 จุด ลดลง 23.75 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,035.83 จุด เพิ่มขึ้น 6.76 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,831.34 จุด ลดลง 0.63 จุด
ขณะที่ตลาดหุ้นฮ่องกง ตลาดหุ้นไต้หวัน ตลาดหุ้นสิงคโปร์ และตลาดหุ้นออสเตรเลีย ปิดทำการวันนี้